kognitive funksjoner
Store norske leksikon,Psykologi,Kognitiv psykologi
Kognitive funksjoner er de mentale funksjoner som har betydning for erkjennelse, tenkning og kunnskapstilegnelse. omfatter sanseoppfattelse (persepsjon), oppmerksomhet (konsentrasjonsevne), hukommelse og logiske evner (begrepsdannelse, resonnerende evner, teoretisk intelligens), problemløsning og språk.
Skade av kognitive funksjoner Kognitive funksjoner blir rammet ved en rekke ulike sykdommer og skader som påvirker sentralnervesystemet (hjernen), som for eksempel demens, alvorlige hode- og løsemiddelskader og visse stoffskiftesykdommer (for eksempel leverencefalopati). Svekkelse av kognitive funksjoner kan også påvises ved flere alvorlige psykiske lidelser (for eksempel schizofreni og gjentatte alvorlige depresjoner).Tilsynelatende svikt i kognitive funksjoner vurdert ut fra subjektive rapporter og prøver, kan imidlertid også sees ved følelsesmessige problemer (angst, aggresjon) og smerte, fordi disse tilstandene påvirker utøvelsen av de kognitive funksjoner, spesielt konsentrasjonsevne og motivasjon.Rehabiliteringsopplegg ved hodeskader og alvorlige psykiske lidelser synes å være mest vellykket der hvor tiltakene direkte er tilpasset personens kognitive sviktprofil. Undersøkelse av kognitive funksjoner Undersøkelse av kognitive funksjoner skjer ved hjelp av nevropsykologisk undersøkelse. Bestemte sviktmønstre ved slike prøver kan brukes som en av flere metoder for å påvise type og grad av hjerneskade (for eksempel demens, hodeskader). Les mer i Store norske leksikon nevropsykologi IQ hjernen